
„Skaista ir mūsu tēvu zeme. visās malās 
un stūfos tā ir skaistuma pilna. Ikkatrs, 
kas ir īsts un patiess savas zemes dēls , tas 
redz un jūt to tūliņ un uz katra soĻa“. 


(Dr. K. Ulmanis). 



Jēkabs B i n e 

LATVISKĀ MĀKSLA 

Pāri latvju zemei skan mūsu vadoņa dievreģīgie vārdi: 
^Tautiskais un latviskais visās vietās uzvarēs, visās, visās! 
Tas piepildīsies un būs mums par svētību visai tautai, visai 
valstij! Mēs gribam redzēt Latviju, mūsu Latviju, latvisku 
Latviju! Un tāda viņa būs!" 

Šis sauciens atbalsojas katra tautieša sirdī, mudina 
spraust savai darbībai jaunus mērķus un prasa, lai visās 
kultūras nozarēs rastos latviskais gars un veids, neizslēdzot 
ne zinātni, ne mākslu, ne pašu kultūras pamatu dieve- 
stību, līdzīgi, kā tas patlaban notiek saimniecībā un politikā. 

Jau dzirdama šī aicinājuma atbalss: — visās pieminētās 
gara disciplīnās rodas jauns saturs, kas balstās uz mūsu tau¬ 
tas kultūras senām pārdašām un kas tajā pat laikā sniedzas 
mūsu tautas nākotnes uzdevumā — misijā. Šis mūsu kul¬ 
tūras jaunais latviskais saturs prasa sev īstu un pilnvērtīgu 
veidu; viņš izslēdz kufu katru svešu kultūru lokalizēšanu un 
dialektizēšanu. 

Kādā stāvoklī ir mūsu tagadnes māksla? Kas darīts lat¬ 
viskās mākslas realizēšanā? Vai viņa ir jau spējusi atrast šim 
jaunajam garam īstu veidu un vai vispār šis latviskais sa¬ 
turs tai tuvs? 

Nav viegli atbildēt uz šiem jautājumiem. Ne tamdēļ, ka 
nebūtu pārredzama mūsu mākslas attīstība, bet gan, ka šī 
atbilde nebūs viscaur pozitīva. 

Lielais vairums latviešu mākslinieku vēl turās pie 19. g. s. 
lozunga „Māksla mākslai" un sakarā ar to tie izvairās no 
satura un nododas tik formu problēmām. Formas meklē¬ 
šana tiem vēl arvien ir pašmērķis, bet ne līdzeklis satura 

ietērpšanai. Šī bezmērķīgā svaidīšanās un formas kultivēšana 
dzejiski nosaukta par ,jaunu ceļu meklēšanu", koncepcijas 
uzstādīšanu" vai „sintēzes radīšanu". Protams, ka ne visiem 
lemts iegūt „meklētāju" vārdu, lielo daļu no līdzīgiem bez- 
satura formas mākslas piekritējiem sauc daudz neglaimojo¬ 
šākos vārdos. Bet ne vārdi te no svara, no svara pati bū¬ 
tība, jo vieni, kā otri pielūdz formas elkus, kūpi atšķiras tik 
ar pagatavošanas gadu. 

Otrs ļaunums, kas vēl nav iznīdēts mūsu mākslā, ir tas, 
ka mūsu mākslinieku pasaules uztveršana vēl arvienu pama¬ 
tojas materiālistiskā pasaules uzskatā un sekas no tam na¬ 
turālisms vai konstruktīvisms jeb laikmetīgā lietišķība. Sa¬ 
karā ar to mūsu izstādes pārplūst no sīkiem dabas proto¬ 
koliem, nenozīmīgām sadzīves ainām, dažādu otas vilcienu 
demonstrējumiem, svešu tautu mākslas možu lapu atdarinā¬ 
jumiem vai ar bezsaturīgiem konstruējumiem. Pēdējā laikā 
pie šīm negatīvām parādībām piebiedrojas vēl „ejošu" sižetu 
meklēšana. Visam tam reiz būs jāapsikst un jānoskaidroj!as. 

Mazs vēl ir tas mākslinieku pulciņš, kas meklē savai dar¬ 
bībai pamatu ideālistiskā pasaules uztverē un kas apzinīgi 
sāk izcelt latvisko saturu. Mazs vēl ir šis pulks, bet viņš 
augs un iecels reiz arī mūsu mākslu saulītē. 

Ne beļģu, ne franču, ne krievu vai vācu skola var glābt 
mūsu mākslu no bezvērtības, bet gan mūsu pašu radītā un 
veidotā latviskā skola. Tāpat kā to neglābs tukša bravūra 
un spoža sveša stila radītās technikas virtuozitāte. Laikme¬ 
tīgai latviešu mākslai jākļūst tikpat īpatnai un daiļai, cik 
īpatnas un daiļas bija mūsu senā un etnogrāfiskā māksla, 
uz kuj-ām tai jāpamatojas. 

Celsim saulē latvisko mākslu!’ 

Būsim īsti talcenieki latvsikās Latvijas veidošanā. 

Jēkabs Bīne. 

Roberts Šterns. 

MĀKSLAS CEĻU MALDUGUNIS 

Kultūra nesaraujami saistīta ar zemi un tautu. Viskrasāk 
to norobežo 5 pasaules daļas: Eiropa, Āzija, Āfrika, u.t.t. 
un dažādās cilvēces rases. Tā kā ilgā celvēces mūžā 
notiek rasu un tautu staigāšana, tad neizbēgama arī da¬ 
žādu kultūru savstarpējā ietekme, kultūru jaukšana, kul¬ 
tūru cīņas un kultūru iznīcināšana. Ja mēs runājam par 
tiesībām uz latviešu kultūru, tad līdz ar to ir sacīts, ka 
mēs apzināmies savas ģeogrāfiskās un vēsturiskās atšķirī¬ 
bas, salīdzinot ar citām pasaules zemēm un tautām. Bet 
šīs atšķirības nav un nevar būt vienādi krasas. Skaidri, ka 
tālās Āzijas, Āfrikas, Austrālijas vai arī Amerikas kultu¬ 
rālie centieni mums organiski svešāki, nekā īsta Eiropas 
kultūra. Labākā gadījumā mēs varam pieņemt kultūras vēr¬ 
tības no radniecīgām zemēm un tautām. Bet, par nožēlo¬ 
šanu, notiek gan tīša, gan netīša kultūras jēdzienu jauk¬ 
šana, kas nonāk jau tik tālu, ka Āfrikas, Āzijas, Austrā¬ 
lijas vai specifisko Amerikas centienu iepotēšanu sāk dēvēt 
par tautu eiropēizēšanu. Un vēl vairāk: šo savādo eiropei- 
zēšanu pat identificē ar jēdzienu par kultūru vispār. Un 
kas šo, Eiropas tautām pavisam svešo garu neuzņem, tos 
efekta dēļ kaunina par nekulturāliem, provinciāļiem. 

Tomēr ātrie satiksmes līdzekļi neļauj vairs tautām, kā 
tas bija senatnē, uz gadu simteņiem savā čaulā iekapselē- 
ties, lai nodibinātu pavisam savdabīgu dzīvi, un tas arī 
nebūt nav vajadzīgs: svarīgākais ir — šo dzīvi padarīt 
neviļ ērmīgāku, bet gan labāku, gudrāku, daiļāku. Tādēļ 
tuvās un radniecīgās tautas kultūras vērtības savstarpēji 
papildina. 

Bet mācītie zemkopji zina, ka līdz ar svešu zemju stādiem, 
kurus mūsu zemē mēģina kultivēt, ieved arī šo stādu mai¬ 
tātāju dažādu sēnīšu, kāpumu, oliņu, vai citādā veidā. 
Un, lai gan mūsu klimats un zeme vēlamam stādam tiešām 
būtu piemērota, tomēr, izrādās, ka to galīgi nomāc taisni 
šie kaitēkļi, pret kupem te vēl neprot cīnīties, un tie pāriet 
pat uz citiem mūsu augiem. Gluži tāpat ir ar daudzām kul¬ 
tūras vērtībām un idejām, kas svešām zemēm un tautām 
var būt noderīgas, bet mums neattaisnojas un bieži var 
atnest lielu ļaunumu. 

Pie svarīgākām kultūras vērtībām gluži pareizi pieskaita 
dažādās mākslas nozares. Jau no seniem laikiem, kā zināms, 
mūsu Dzintarzemē attīstījusies dziesma un dzeja. Tāpat 
bijusi sava celtniecība, akmeņu apstrādāšanas, kokgriešanas 
un aušanas mākslas. Glezniecība turpretim mūsu tautai ir 
samērā jauna māksla, kuļ*ai vēl nav pat vesels gadusimtenis 
aiz muguras. Šis skaistais, Itālijas spožās Renesanses laik¬ 
metā augsti kultivētais, augs ir ievests visās Eiropas zemēs 
un arī pie mums. Bet, diemžēl, ar lielu nokavēšanos, kad 
jau uz šī auga bija attīstījušies visāda veida maitātāji, kas 
ar laiku noveda pie nejaukiem mākslas kropļojumiem. Sa¬ 
protams, ar šiem ļaunumiem Eiropas tautas cīnijušās un cīnās 
joprojām. Bet šī cīņa samērā labāk sekmējas tām tautām, 
kirām jau ir savas atzītas, gadusimteņiem uzglabājušās tra¬ 
dīcijas. Pētījumu rezultātus, zināšanas un tradicijas mēģina 
atsvaidzināt mākslas vēsture un citas speciālās zinātnes, tāpat 
muzeji, mākslas skolas un akadēmijas. Bet arī šinīs kultūras 
vērtībās vai krātuvēs bieži ieperinājās tie paši mākslas kai¬ 
tēkļi. 

Renesanses laikmetā māksla neuzplauka pati no sevis. 
Tā prasījusi itāļu tautas daudzu paaudžu un vairāku gadu- 
simteņu pūles, neparasti intensīvu gara darbību un tizupu- 

rāšanos. Bet ari māksliniekiem rodas vēlēšanās iet mazākā 
pretestības virzienā, sasniegt mērķi ar lētākiem līdzekļiem. 
Tādejādi jau pašā Itālijā un arī kaimiņu zemēs sāka uz¬ 
peldēt dažādi „ismi“: eklektisms, manierisms kas izman¬ 
toja citu radošo autoru kompozīcijas un figūru pozas, tāpat 
arī pseidoklasicisms, kas atļāva gleznās atdarināt, tā sa¬ 
kot pārkrāsot, klasiskās bronzas un marmora figūras. Viss 
tas plašā mērā deva iespēju samazināt gleznotāju radošo 
darbību. Vēlākos laikos, kad glezniecībā par svarīgāko uz¬ 
stādīja nevis ko, bet kā gleznot arī šinī novadā radās 
iespēja apiet tāļāku dabas studēšanu un radošo momentu, 
tos sedzot ar dažādiem otas paņēmieniem, kā: puantuā- 
lismu, gobelēna techniku glezniecībā un tamlīdzīgiem šablo¬ 
niem, ko literāriskos darbos mēdz apzīmēt par frāžainību 
un klišejām. Vēlāk radošā gara trūkums pavedina uz veselu 
gleznieciskas darbības kompleksu atdarināšanu, izaudzējot tūk¬ 
stošiem dažādu: ā la Sezan, ala Pikaso, ā la Šagal, a la Gogļen, 
a la Van Gog un tā bez gala... Nav aiz kalniem tie laiki, 
kad vai ik sezonu radās jauni manifesti, uz kufu saucieniem 
nodibinājās jauni un atkal jauni virzieni: kubisms, futū¬ 
risms, ekspresionisms, dadaisms... visādas grupas un biedrī¬ 
bas ar dekadentiskiem nosaukumiem, un glezniecība pār¬ 
vērtās par kautkādu izpildošo mākslu, ar obligātoriskiem 
vidutājiem-tulkotājiem, jo citādi tā nebija saprotama; ra¬ 
došais moments, ja par tādu te var būt runa, piederēja ma¬ 
nifestu autoriem un pirmiem paraugiem. 

Tās tautas, kas glezniecību sāka izkopt vēlākos gadu- 
simteņos, neizbēgami pārņēma galvenā kārtā taisni šo ,,ala“ 
un „ismus“, un arī mums ir ļaudis, kuri glezniecību bez 
tiem nemaz nevar iedomāties. Šo ,,ismu“ daudzums un 
sekošana to straujai maiņai it kā liecinot par mākslas dzī¬ 
ves uzplaukšanu. Tādējādi attīstās sevišķa modes gleznie- 

čība. Bei modei vissvarīgākais ir sekotāju daudzums, tādēļ 
modē nekad neprasa to, kas grūti aizsniedzams, kur būtu 
nepieciešamas speciālas zināšanas, sevišķas spējas vai ta¬ 
lants, kur būtu jāupurē cilvēka mūžs vai veselu paaudžu 
darbs, kā tas ir ar īstām nacionālās kultūras vērtībām. 
Un kā apģērbu mode centīgos sekotājus izsludina par kul¬ 
turāliem, intelliģentiem un cēliem ļaudīm, tāpat arī māk¬ 
slas mode sekošanu tai cenšas identificēt ar meistarību, ta¬ 
lantu, vai pat ģenialitāti. Un mode, saprotams, to dara 
tikai pašas modes labad — lai vieglāk gūtu sev lielāku pie¬ 
kritēju daudzumu. Bet toties mode nepielaiž nekādu apdo¬ 
māšanos, kavēšanos vai atkāpšanos no tās minimālām pra¬ 
sībām. 

Ja arī mode apģērbā dažā ziņā attaisnojama, tad mode 
politikā, mākslā un vispār ideju pasaulē ir augstākā mērā 
gfaujoša. Modes drudzim daudz līdzības ar paniku, kur 
ļaužu masas uz laiku katru' sajēgu zaudē. īpaši svarīgi, 
ka tādā drudža stāvoklī viegli piemetas citas kaites un sli¬ 
mības un te, lūk, ļaunprātībai plašs darba lauks. Mode ir 
gfaujoša ne tikai tām lietām, pret ko tā uzstājas, bet ari 
taisni tām, kufas nāk modē. Mode ir drošākais līdzeklis* 
ja kādu lietu grib banālizēt, novazāt, padarīt atbaidošu. 

Primitīvo mākslu varēja saprast primitīvais cilvēks, kam 
tā bija domāta, bet modes mākslu nesaprot pat XX. gadu- 
simteņa intelliģence. Ka te nav darīšana ar mākslu īstā no¬ 
zīmē, liecina arī tas, ka tā neattīstās, neprogresē, kā īsta 
māksla, bet līdz ar manifestiem un paraugiem uz reizi pa¬ 
rādās „visā savā pilnībā“ un tāpat arī nozūd. Un ja pie¬ 
ņemtu, ka arī viss tas ir teicami, tad nav tomēr jāaizmirst, ka 
mode visos laikos ir bijusi tikai internacionāla. Kas vairs 
nav moderns, tas vecmodīgs, un steidzoši atmetams. Tādēļ 
nacionāla māksla, kufai tautas pagātne svēta, un modes 

māksla ir divas nesamierināmas lietas. Ja arī mode tieši 
izmanto kādas tautas nācionālos elementus, arī tad visām 
citām tā ir atsacīšanās no sevis. Ja runā par spāniešu 
modi, tad tas nozīmē, ka citas tautas atsakās no saviem na¬ 
cionāliem apģērbiem un tai vietā valkā spāniešu apģērbus. 
Ja runā par franču vai japāņu modi mākslā, tad skaidrs, 
ka citas tautas atsacījušās no savas mākslas un to mēģina 
atvietot ar franču vai japāņu mākslas atdarinājumiem. Arī 
labākā gadījumā mode nozīmē — svešām spalvām pušķo¬ 
ties. Tādēļ vispār tautas acīs mode nepelna cienību. Šīs 
mākslas internacionālo garu rāda arī tas, ka visām tautām 
un zemēm, kur vien tā parādās, tā ir vienāda, jo šīs māk¬ 
slas kalpu prieks nav katras tautas īpatnējā uztverē, bet 
piekritēju daudzumā un lai tā neatvairāmi iespiestos visu 
zemju kaktos. 

Tomēr parastā apģērbu mode uzspiež tikai pārdesmit* 
vai dažus simts gadus atpakaļ valkātos apģērba gabalus 
un kautcik turās Eiropas kultūras rāmjos. Tā neliek staigāt 
sabiedrībā pēc kanibāļu vai hotentotu parašām. Turpretim 
internacionālā mākslas mode, bez kādas mēra sajūtas, pār¬ 
kāpj visas robežas. Tā uzspiež ķīniešu perspektīvi, nēģefu 
formu izpratni un pirms akmeņa laikmeta mežoņu naīvitāti. 
Kad mode prasa no mākslinieka primitīvo tautu naīvitāti 
vai garīgo aprobežotību, tad, saprotams, priekšrocības gūst 
un vislielāko talantu uzrāda attīstībā atpakaļ palikuši sub¬ 
jekti vai plānprātiņi. Un tas noteikti ved uz pagrimšanu. 
Ja ari to neclaudzo tautu piederīgie, kūpi zemēs ir ļoti 
veca un izkopta mākslas dzīve, pa laikam vēl varētu modes 
strāvās atrast kādu atsvaidzinājumu, tad vairums mākslas 
modes upufu tiešām līdzinās pērtiķim, kurš, gribēdams atda¬ 
rināt savu saimnieku, kad tas uz balli posdamies bārdu skuj. 
un, nesaprasdams šīs procedūras īsto nozīmi, vienkārši sev 

pārgriež kaklu. Ja arī veikli ļaudis ar modes mākslu sev 
izsit kapitālu, tad tie nožēlojamie, kas uz šī āķa uzkožas, 
arvien izpelnījušies tautas izsmieklu. Un kamēr tauta kā 
tāda eksistē, tikmēr nekādi līdzekļi to nevar piespiest at¬ 
zīt modes mākslu. Nācionālā māksla arvien izaugusi no pašu 
zemes. To radījuši pašu ļaudis. Modi turpretim izgudro¬ 
juši svešnieki. Nacionālos tautiskos apģērbos modes nav, 
bet ja mode te iespiežas, tad vienīgi kā maitātāja. Gluži 
tāpat ir ar visu nācionālo mākslu un kultūru. Un beidzot, 
modei pavisam nav pa ceļam ar mūžīgām, vispārcilvēcīgām 
idejām, jo tās nekad nevar kļūt ne vecmodīgas, ne arī tās 
var izsludināt par pēdējo modes kliedzienu. 

Tāļāk, mākslas pasaulē ļoti iemīļots vārds ir īpatnība, 
kas, liekas, varētu glābt pat no visiem modes ļaunumiem. 
Bet īstenībā, kā atsevišķās šķietamās īpatnības, arī pats 
īpatnību kults var būt modes parādība. Savā laikā, līdz ar 
Nitčes Zaratustru, nāca modē individuālisms un cenšanās 
pēc oriģinalitātes īpatnības. Bet kā jau visas lietas, kad 
tās nāk modē — pirmā kārtā zaudē mēru un līdzsvaru, 
tā ari īstu īpatnību vietā nu izcēlās īpatnība ,,par katru cenu“ 
un sevišķi visādi pārspīlējumi. Zināms, ka pasvītroti ori¬ 
ģinālās karnevāla maskas, parūkas un ķēmīgie kostīmi īsto 
cilvēka īpatnību tikai noslēpj. Un tāpat, ka zem maskas 
ļaudis atraisa nevis to labāko un cēlāko, bet drīzāk zemāko, 
kas viņos slēpjas, tā arī zem pārspīlētas ārējās īpatnības 
drošāk izceļas nevis individualitāte, personība, bet taisni 
parastākie sugas instinkti. Tādēļ šis laikmets, kas par visu 
vairāk centās pēc oriģinalitātes, galu galā atzīts par vis¬ 
mazāk oriģinālo laikmetu. 

Arī vēlākā šķiru naida periodā šķietamās īpatnības no¬ 
derēja kā dažādu vienību dezorganizējošs faktors. To jau 
spilgti māca vecā fabula par gulbi, līdaku un vēzi, kūpi 

kopējā darbā izceļ savu īpatnību un tādēļ vezumu velk katrs 
uz savu pusi. Un kā politisko partiju karnevālā katra grupa 
centās iegūt acis krītošākas, spilgtākas maskas un oriģi¬ 
nālākus lozungus, tāpat tas gājis un iet mākslas pasaulē. 
Ari te pilnības vietā drīzāk par mērķi uzstāda īpatnību. 
Bet īpatnība asāk saskatāma dažādos trūkumos; citiem vār¬ 
diem: trūkumiem piemīt lielāka oriģinalitāte. Stingri loģiska 
domāšana cilvēkus ved pie vienādākiem slēdzieniem, nekā lo¬ 
ģiskās aplamības, kam nav nekādu robežu. Skaistas sievietes 
ir daudz vienādākas savā skaistumā nekā neglītās savā 
neglītumā. Arī skaistās grieķu skulptūras, spožākā periodā, 
ir samērā stipri vienādas, tāpat kā vidējās vai augstās Rene¬ 
sanses gleznas. 

Glezniecībā mūsu laikos par īpatnībām bieži uzskata 
taisni nepilnības. Tādas šķietamas īpatnības sasniedz: 

1) pārkāpjot ilgā un gļ-ūtā kultūras attīstības ceļā no¬ 
spraustās mākslas nozafu robežas; 

2) vienā vai otrā negatavības stadijā darbu pārtrau¬ 
cot — atstājot nenoskaidrotus metus, apsāktas gleznas; 

3) izmantojot negaidītas ķīmiskas pārgrozības vai mē- 
chaniskas nejaušības darba gaitā; 

4) pasvītrojot dažādas acu nenormalības — īsredzību, 
tāļredzību, daltonismu, pirkstu nervozumu vai paralizi un 
citus fiziskos defektus; 

5) tīši ņemot lietas otrādi; 

6) mēģinot iztulkot neapzinīgus triepumus vai gadī¬ 
juma plankumus; 

7) noslēpjot savas prasmes robežas aiz rupjas technikas, 
kā špachteļa, kas līdzīgi strupi nogrieztai apaļraksta spal¬ 
vai, noslēpj īstā rokraksta vājos vilcienus. Un tāļāk, 


8) tāpat kā maskerādēs galvenā kārtā cirkulē nēģefu, 
indiāņu vai izmirušo tautu kostīmi, tā arī liela daļa māksli¬ 
nieku īpatnību aizņemtas no seniem laikām, no tālām ze¬ 
mēm un arī no svešām nozarēm, piemēram, no modernās 
technikas pasaules, kā: rasējumu, projekciju attēlu, mašīnu 
daļu kombinācijas u. t. t. 

9) No dažādiem instrumentiem vai aparātiem piesavi¬ 
nātās īpatnības, piem. sadalītās krāsās tēlojot dabu caur 
stikla prizmu, vai arī mīkstinot techniku, līdzīgi moderniem 
foto uzņēmumiem ar monokli, vai atvasinot no foto 
technikas izkustināto uzņēmumu dubultotās kontūras, vai 

piesavinot platleņķu objektīva pārspīlēto perspektīvi, ar 
šķībām, atpakaļ atgāztām celtnēm un kokiem, vai tāpat 
no foto negatīviem atvasinot pārspīlēto ciļņu ēnošanu un 
iedobto formu apgaismošanu, ar ko tēlotos cilvēkus pa¬ 
dara it kā par nēģej-iem vai sarkanādainiem. 

10) Šķietamo īpatnību sasniedz arī ar dažādiem pa¬ 

metumiem, jo mākslas centieni un līdzekļi bieži nonāk pret¬ 
runā un parasti, iegūstot vienu, jāzaudē cits. Jauno ceļu 
meklētāji redz priekšā gaidāmos ieguvumus; daudzi neiz¬ 
bēgami zaudējumi tiem vēl nezināmi, tādēļ modes virzieni 
taisni raksturīgi ar saviem pametumiem. Sasniegumi, ja 
tādi arī tiešām nāk rodas stipri vēlāk, kad tie jau sen 
vairs nav jaunie virzieni, un sevišķi šie zaudējumi piemīt 
visiem sekotājiem. Ekstrēmisti visbiežāk arī lepojas nevis 
ar to, ko tie grib un var, bet taisni ar to, ko tie negrib un 
— nevar. Atsacīšanās no literāriskā satura te jau skaitās 
svarīgs solis uz priekšu. Tam drīzi seko atsacīšanās no 
formas, tad atsacīšanās no materiāla attēlošanas, no 

estētiskām vērtībām un tā joprojām, līdz pilnīgai atsa¬ 
cīšanai no glezniecības, no mākslas. Šo atsacīšanos, efekta 

dēļ, tic labprāt dēvē par askēzi. Ja viduslaikos vai arī 
dažus gadusimteņus vēlāk mūku un citu reliģiozo glezno¬ 
tāju askētisms parādījās arī viņu darbos, tas pilnīgi da¬ 
bīgi. Bet kad pārmodernie dzīves baudītāji un narkotiķi 
runa par askēzi, tad te vairs nav nekādas loģikas. 

11) Tāpat arī formu un citu glezniecisko elementu ne¬ 
pilnības mēģina attaisnot ar to, ka mākslinieks gribot at¬ 
tēlot nevis savu apkārtni, bet savu iekšieni, savu dvēseli. 
Tomēr, ja kāds nespēj dot priekšmeta ārējo, materiālo 
līdzību, ir velti domāt par ēterisko vai astrālo pasauļu 
tēlošanu. Parasti te darīšana ar vienkāršu nemākulību. Bet 
nemākulība ir daudzpusīgākā un visneizsmeļamākā īpatnība. 

12) Par īstu īpatnību grūti runāt arī tad, ja mākslinieks 
vai ik gadus maina savus paņēmienus. 

Ja šajos 12 punktos minētie, tik ļoti iecienītie līdzekļi 
vienā otrā mākslas darbā var būt arī vietā, tos tomēr 
nevar atzīt par tādām mākslinieku īpatnībām, kas viņiem 
dotu priekšrocības, kas būtu speciāli kultivējamas un ne¬ 
kādā ziņā tās nevar uzskatīt ne par mākslinieka personības, 
ne mākslas darba vērtības mērauklu. Tā būtu sevis ne¬ 
pazīšana, savas tautas nepazīšana, mākslas un vispār kul¬ 
tūras nepazīšana, vai ļaunprātīga spekulācija uz publikas 
paviršību un lētticību. Arī vislabākā gadījumā tās ir un 
paliek tikai maldugunis, kas tumšā stundā var saistīt kā 
māksliniekus, tā arī publiku. Bet tām pakaļ dzenoties māk¬ 
slas dzīve neizbēgami iestieg purvā un jo tāļāk jo gfūtāk 
no tā ārā tikt. Nezāles nekad nav jāsēj, tās pašas aug. 
Tāpat, ja vien kļūdas un trūkumus pieļauj, tad ar laiku 
tie var izaugt it kā par augstāko kvalitāti raksturojošām 
pazīmēm. 

Mūsu tauta ir zars, kas izaudzis no cilvēces saknēm 
pie varenā cilvēces koka. Šis zars nevar aiziet no tās vietas, 

ar kuju tas saaudzis, lai nenokalstu. No visām īpatnībām 
pirmā kārtā nevar apiet Eiropas īpatnības, salīdzinot ar 
citām pasaules daļām, un mūsu tautas īpatnības, salī¬ 
dzinot ar citām Eiropas tautām, un tikai beidzot nāk ra¬ 
došā gara individuālās īpatnības, kūjas nevar izlēkt ne no 
mūsu nacionāliem, ne arī Eiropas kultūras rāmjiem, lai 
sev un visam kokam nenodarītu ļaunumu. 

Nav nevienas nejēdzības, kam nerastos piekritēju pulks, 
un netrūkst arī tādu, kas būs ar mieru īsā laikā sagjaut tūk¬ 
stošgadu ilgo kultūras darbu. Tomēr uzspiest Eiropas tau¬ 
tām afrikāniski skatīties, austrāliski domāt vai āziātiski just, 
tas varbūt bija iespējams simts tūkstošu gadu atpakaļ, kad 
mūsu tālie priekšteči vēl dzīvoja kautkur mūža mežos, bet 
tagad jau par vēlu, un par to tikai var priecāties. 

Grieķu mākslas klusais lielums un daiļā vienkāršība, 
Renesanses laikmeta iezvanītāja Sv. Franciska neliekuļotā 
dabas mīlestība ir tie nesatricināmie pamati, uz kujiem 
dibinājās Eiropas kultūras atdzimšana. Ja iet runa par Ei¬ 
ropas kultūras bojā eju, tad tikai aiz tiem iemesliem, ka 
rodas ļaudis, kuji grib pārraut šo dzīvības nervu un tai vietā 
saistīties ar nēģeru un sarkanādaino tagadni. Grieķi, kā zi¬ 
nāms, cilvēku uzskatīja par visu lietu mērauklu un arī 
dievus līdzīgus cilvēkiem. Viņu tempļi neiedvesa bailes no 
Dieva dusmības. Arī itāļi dievišķīgo skaistumu meklēja cil¬ 
vēkā un cilvēka seja un ķermenis bija augstākais šī skai¬ 
stuma izteicējs. Skaistumu tie ieveidoja īstenības rāmjos, tā¬ 
dēļ dievišķīgais skaistums dzīvoja zemes virsū. Ne 
uz patvaļu dibinoties, bet mēģinot izprast cilvēka redzes 
likumus, itāļi nodibināja, ģeniālā Renesanses meistara Leo- 
nardo da Vinči vārdiem runājot, dievišķīgo perspektīvi. Un 
turoties šīs optiskās perspektīves un pareizas cilvēka anato¬ 
mijas rāmjos, sniedza cilvēcei vēl nepārspētu skaistumu. 

Nekas nespēj grozīt pagātni. Nekas nevar padarīt grieķu 
un itāļu kultūru par nebijušu. Nekas nevar eiropietim to 
atņemt, ja daudz, ar pārejošiem murgiem uz laiku aizēnot. 

Tādēļ latvietim neklājas cilvēces attīstību no haosa par 
jaunu sākt. Latvietim neklājas zīdaiņu „ņam-ņam“ valodā 
sevi priecināt. Latvietim nav jāatsakās no savas rases lielās 
pagātnes un ilgā attīstības ceļā gūtām atziņām un prasmes. 
Bet pār visām lietam pasaulē, mums jāmīl sava dzimtene 
un tās skaistā daba. Mums jāmīl sava tauta, un viņas 
dižā pagātne lai mums ir svēta. Izcelsim to daiļāko un cē¬ 
lāko, kas mūsu zemē, mūsu ļaudīs, mūsu pašu domās, jūtās 
un sirds pukstienos slēpjas. Padarīsim arī mēs savu zemi par 
īstu dievu mājokli. 

Rob ērts Šter ns. 

LATVJU MĀKSLINIEKU 
BIEDRĪBAS BIEDRI 


JĒKABS APINIS 

Dzimis 1899. g. 20. febr. 
Slokā. Jau skolas gados no¬ 
dodas zīmēšanai. 1917. gadā 
iestājies Pliskavas Fan-der- 
Flita mākslas amatniecības 
skolā, kufu vadīja māksi. 
N. Root's. Minētā skolā rnt 
cās līdz 1918. gada pavasa¬ 
rim, kad atgriežas no bēgļu 
gaitām dzimtenē. Atbrīvoša¬ 
nas cīņās ņēmis aktīvu da¬ 
lību un par cīņām pie Rīgas 
atbrīvošanas no bermontie- 
šiem apbalvots ar Lāčplēša 
kaya ordeni. Pēc demobili¬ 
zēšanas iestājies Latvijas 
mākslas akadēmijā. Ar glez¬ 
nu „Pievakare“ (priedes va¬ 
kara saulē) 1932. g. beidz prof. akad. V. Purvīša vadīto dabas 
skatu darbnīcu ar mākslinieka-gleznotāja grādu. Slokas apkārtnes 
daba — interesantās jūrmalas priedes, virši un purvi ar savu īpat¬ 
nējo violēti-zilo kolorītu ietekmējuši Apini un viņš*nododas priežu 
studijām. Glezno galvenokārt saulainus motīvus, sevišķi vakara 

sauli. Mīl spilgtas, dzīvespriecīgas krāsas. Pēc Akadēmijas beigša¬ 
nas piedalījies trijās L. M. biedrības, kā arī abās Kultūras fonda 
mākslas izstādēs. Valsts mākslas muzejā atrodas viena, bet Rīgas 
pilsētas mākslas muzejā divas gleznas. Bez tam gleznas atrodas 

vairākās valsts iestādēs un skolās kā Rīgā, tā arī provincē. 

J. Apinis 


Kauguru mežs 

Dzimis 1898. g. 28. nov. Zemgalē, Viesītes pag. Beidzis Latvijas 
mākslas akadēmijas figurālo meistardarbnīcu kā mākslinieks-glez- 
notājs ar diplomdarbu „Dzīras“. Gleznojis altārgleznas: „Kristus“ 
Klosteres Pētera baznīcai un „Pie dzīvības avota“ Aizputes draudzes 
namam; vairākas ģimetnes un žanra gleznas. Klosteres Pētera baz¬ 
nīcai un Aizputes pilsētas valdes sēžu zāles iekštelpu izdaiļošanai 
pagatavojis projektus, kas realizēti. Darbojas kā paidagogs un 
gleznotājs. 

Ā. Audriņš Brīva daba 

A. Audriņš Portrets 

JĒKABS BĪNE 

Dzimis 11. aprīli 1895. g. 
Rīgā. Pirmos māksliniecis¬ 
kos ierosinājumus guvis 6 
gadu vecumā no gleznotāja 
Gorbātova, bet vidusskolā 
no Nīlendera. 1913. gadā 
iestājas Rīgas pilsētas māks¬ 
las skolā, kur mācas pie 
Valkera un prof. Purvīša. 
Vēlāk pārceļas uz Ha^ko- 
vas mākslas skolu, kur mā¬ 
cās pie ģimetnista Ļubimo- 
va. Atgriezies no bēgļu 
gaitām Rīgā, iestājas jaun¬ 
dibinātā Latvijas mākslas 
akadēmijā prof. Tillberga 
darbnīcā, kuju beidza 1926. 
g. ar diplomdarbu „Augšām- 
celšanās“. Jau Ha^kovā 1917. g. piedalās krievu modernistu izstādē. 
Latvijā izstādījies Mākslas veic. b-bas, Neatkarīgo mākslinieku vie¬ 
nības, Latvju mākslinieku biedrības un Kultūras fonda rīkotās iz¬ 
stādēs. Piedalījies ar vairākiem darbiem Latvijas mākslu reprezen¬ 
tējošās izstādēs Norvēģijā, Zviedrijā, Krievijā, Lietuvā un Vācijā. 
Bīnes darbi atrodami Latvijas valsts mākslas, Rīgas, Liepā;as un 
Tukuma mākslas krātuvēs. B. gleznojis altāra gleznas: Cesvaines, 
Vecsaules un Jumpravas baznīcām un vitrāžas metu Rīgas Jāņa 
baznīcai. Pēc B. projektiem pagatavotas mēbeles latviskā gaumē 
Latv. lauksaimnieku kamerai, redaktoram J. Druvām un c.; paklāji 
baznīcām un privātpersonām. B. bieži raksta laikrakstos par kul¬ 
tūras un mākslas vēstures un teorijas jautājumiem. Sarakstījis 
speciālu darbu: Krāsu mācība. Izglītības ministrijas uzdevumā 
B. sakārtoja izstādi Karaļaučos un L. L. kameras uzdevumā līdz¬ 
darbojās Mazpulku izstādēs rīkošanā. Bez tam viņš vadīja Rīgas 
pilsētas izrotāšanu 15. maija un 18. novembra svētkos. B. darbojās 
arī kā paidagogs Valsts mākslas amatniecības skolā, Kaucmindes 
Mājturības seminārā, Tautas Universitātē un dažādos kursos. 

J. Bwe 


Ūsiņš. 1933. g. 

ARVEDS DZERVĪTIS 

Dzimis 1897. g. 7. maijā 
Rīgā. Mācījies Fan-der-Flita 
mākslas amatniecības skolā 
Pliskavā no 1915.—1917. g., 

1919. g. L. 0. architekt. fa¬ 
kultātē un 1921.—1928. g. 

Latvijas mākslas akadēmi¬ 
jā, kufu beidza kā māksli- 
nieks-keramiķis. Pasniedzis 
mākslas amatniecību M, 

Feldmaņa un E. Plāts māks¬ 
las amatniecības kursos un 
L. S. nac. ligas skolā. 1928. 
g. uzaicināts par speciālistu 
mākslas amatniecībā Izgl. 
min. rokdarbu darbnīcās. 

1929. g. Skolu dep. uzde¬ 
vumā noorganizē mākslas 
amatu, kursus. Tos 1932. g. pārvērš par Valsts mākslas amatu, skolu. 
Apceļojis Franciju, Vāciju, Austriju, Itāliju un Čechoslovākiju, kur 
iepazinies arī ar mākslas amatniecības skolām. Tāpat apmeklējis 
Igauniju un Poliju. Sākot ar 1923. g. raksta etnogrāfiskos jautā¬ 
jumos: Latvijas Saulē, L. 0. archit. fak. rakstu krājumā, Latvju 
tautas dainās, Izglit. min. mēnešrakstā, Dailē, Atpūtā, dienas presē 
un c. Ar 1930. g. rediģē žurn. „Zeltene“ mākslas amatn. un rok¬ 
darbu nodaļu. Saraksta „Latviešu tautas uzvalki", zīmē tērpu re¬ 
konstrukcijas, saraksta spec. etnogr. darbus: Baltie darbi I un II, 
Krāsainie dairbi I un II, Tīkla darbi. Izdod māc. grāmatas rokdarbos. 
Notur radiofonā priekšlasījumus. Izgatavojis kalumus, audumus, un 
izšuvumus Domas baznīcai, korporācijām, izgat. balvas Valsts pre¬ 
zidentam, Ministru prezidentam, Rīgas pilsētas valdei un c. No 192-L 
g., piedalījies gadskārtējās izstādēs ar akvareļiem un lietišķās mākslas 
priekšiņ. Bez tam piedalījies Lietišķās mākslas izstādē 1925. g. un 
1929. g. Rīgas pils. muzejā noorganizēja mākslas amatn. izstādi. 
Darbojas kā Valsts mākslas amatn. skolas direktors, lietišķo mākslu 
speciālists, redaktors un teorētiķis mākslas amatn. jautājumos. 

A. Dzērmtis Albuma raks, sudraba ar dzintara kaļama 

A. Dzermtis Svečturis sudraba kaluma. Korp. „Patria“ īp. 















ARTURS DREKSLERS 

Dzimis 1899. g. 6. 'martā 
Vidzemē, Pociema pag. Pir¬ 
mo mākslas izglītību bau¬ 
dījis pie igauņu mākslinie¬ 
ka Laipmaņa 1915. g. Tal¬ 
linā. 1916. g. rudenī iestājas 
Stiglica mākslas skolā Pē- 
terpilī, klijā mācās tikai ne¬ 
pilnus 2 gadus. 1921. g. ie¬ 
stājas tikko nodibinātā Lat¬ 
vijas mākslas akadēmijā. 
Beidz prof. R. Zarriņa va- 
•aīvO grafisko meistardarbnī¬ 
cu 1929. g. rudenī, iegū¬ 
stot māks'i lieka-graliķa grā¬ 
du par trim dažādās techni- 
kās izvestiem darbiem: „Ču- 
gunlietuvē" (litogrāfijā), 
,,Kapsētā" (vaja kasījums) un ,,Bailes" (asējums). Līdztekus stu¬ 
dijām akadēmijā, tāpat visos pēc akadēmijas beigšanas gados dar¬ 
bojies lielāko tiesu pielietojamās grafikas nozarē, resp. rotājošā 
mākslā, pagatavodams lielu skaitu zīmējumu: grāmatu un žurnālu 
illustraeijām un vākiem, diplomiem, krūšu nozīmēm, medaļām, 
vairāku organizāciju karogiem, plakātiem, tāpat dažādu firmu ra¬ 
žojumu iesaiņojumu etiķetēm. Pagatavojis formas tērpu projektus 
Rīgas pils. ugunsdzēsējiem, policistiem, muitas uzraugiem un ierēd¬ 
ņiem, vapeņa un prezidija krēslu projektus stud. korp. „Tervetia". 
Zīmējis goda diplomus un adreses (Dr. K. Ulmanim, V. Ķuzem, 
Indi*. Cīrulim, J. Brigaderam, P. Jozuusam, arī Zviedrijas karalim 
Gustavam V u. d. c.). Piedalījies dažādās zīmējumu sacensībās, 
klijās guvis vairākas pirmās un otrās godalgas (1927. g. Amerikā 
godalgots jaunatnes žurnāla „American Junior Red Cross" vāka zī¬ 
mējums). No 1923. g. darbojas arī kā paidagogs. 








Art. Drekslers 


Cīņa (1919. g.) 

Art . Drekslers 


Vecais burenieks 

KĀRLIS JANSONS 

Dzimis 1896. g. 23. apr. 

Nitaurē. Sācis studēt Rīgas 
politechn. inst. architektūras 
nodaļā. Nodibinoties Latvi¬ 
jas mākslas akadēmijai, pār¬ 
iet uz turieni 1921. g. Aka¬ 
dēmijas tēlniecības darbnīcu 
pie prof. Dr. K. Rončzevska 
beidz 4 gados. — 1925. g. 
zināšanas papildinājis vai¬ 
rākkārt Itālijā un Francijā. 

Pēc akadēmijas beigšanas 10 
gadu laikā K. Jansons uz¬ 
cēlis monumentālus piemine¬ 
kļus: direkt. M. Bļodnieka 
kundzei Rīgā, Meža kapos 
1926; prof. Dr. J. Jankovs- 
kim, Meža kapos 1927.; ka¬ 
ra lidotājam J. Rirnšam, Meža kapos 1928.; rakstniekam A. Degla- 
vam, Meža kapos 1929.; Pirmām Valsts prezidentam Čakstēm, Jel¬ 
gavā 1930.; proviz. P. Skultem-Krievam, Matīšu kapos 1931.; At¬ 
brīvošanas pieminekl., Jelgavā 1932.; Latgales partizāņu pulka piem. 
Balvos 1933.; Dr. A. Štakam, Meža kapos 1934.; komersant. J. Vil¬ 
cieni, Meža kapos 1934.; I. Kiršentāl, Meža kapos 1935.; direkt. J. 
Plīvertam, Meža kapos 1935.; Pirmām Valsts prezidentam J. Čak¬ 
stēm, Meža kapos 1935. un rakst. T. Zeifertam, Meža kapos 1936. 
Pašlaik Jansons strādā pie Latgales atbrīvošanas pieminekļa Rē¬ 
zekne, rakstnieka A. Saulieša piem. Cesvaine un pulkv. Fr. Brieža 
pieminekļa Rīgā. 

K. Jansons Pulkveža Brieža 'pieminekļa mets 

REINH. KASPARSONS 

Dzimis 1889. g. Vidzemē, 

Kosas pag. Zīmēt sāk jau 
zēna gados. Skolā izpelnās 
atzinību par zīmējumiem un 
rokrakstu. Sakarā ar to, at¬ 
rod vietu inž. A. Ķuzes mēr¬ 
niecības birojā par zīmētāju. 

Vēlāk, piesavinājies mērnie¬ 
cības zināšanas, strādā pat¬ 
stāvīgi kā zvēr. mērnieka 
pal. Vidzemē, Kurzemē un 
Krievijā. Dažādās darba vie¬ 
tās K. iepazīstas ar dau¬ 
dziem ievērojamiem mākslas 
darbiem, kas pamudina no¬ 
pietni nodoties glezniecībai. 

1914.—1915. g. K. ņem pri¬ 
vātstundas pie prof. J. R. 

Tillberga. Pēc tam ņēmis dalību pasaules kājā un Latvijas atbrī¬ 
vošanas cīņās. Pēc demobilizācijas K. satiek Rīgā prof. Tillbergu 
un kopēji attīsta ideju par tā sauc. „kasparsoniādi“. 1921. g. iestā¬ 
jas Latvijas mākslas akadēmijā un 1926. g. beidz prof. Tillberga 
figurālo meistardarbnīcu ar mākslinieka-gleznotājia grādu. Pirmo 
reizi Kasparsona vinjetes un uzraksta zīmējums parādās laikrakstā 
„Līdums“ 1914. g. Kā mākslinieka-profesionāla, K. darbība ir vis¬ 
pusīga un plaša. Viņš zīmējis illastrācijas periodiskiem un atse¬ 
višķiem izdevumiem, daudzas emblēmas, diplomus, adreses, pla¬ 
kātus un c., pāri par 100 karogus, sacensībās guvis vairākas l god¬ 
algas; darbojies kā namu telpu un logu dekorātors ar liela formāta 
alegoriskām gleznām. Savas eļļas gleznas izstāda kopš 1923. gada 
dažādās izstādēs, bet periodiski Latvju mākslinieku biedrībā no 
1928. g. Ir viens no biedrības līdzdibinātājiem. 

Komponista V. Ozoliņa portrets 


R. Kasparsons 

VILIS KRŪMIŅŠ 

Dzimis 1891. g. Rīgā. Pēc 
skolas beigšanas, 1907. g. 
mācījies par litografu-gļ*a- 
vieri A. Šnakenburga spie¬ 
stuvē, kur nostrādājis kā li- 
tografs-gravieris 8 gadus, 
iepazīstoties ar reklāmas 
māksi, nozari un tās tech- 
niku. Līdztekus arodam viņš 
vakaros mācās Vācu amat¬ 
nieku biedrības skolā, se¬ 
višķi papildinādamies zīmē¬ 
šanā, kuju māca māksi. B 
Borcherts. Viņa vadībā Krū¬ 
miņš vēl pēc skolas beigša¬ 
nas papildinās 2 gadus. Lai 
gūtu savam arodam nopiet¬ 
nus techniskus pamatus, 
1914. g. iestājas Rīgas pils. mākslas skolā. Kaps pārtrauc labos no¬ 
domus, jo Pēterpili K. mobilizē. 1918. g. brīvprātīgi iestājas Lat¬ 
vijas nac. armijā un līdz 1920. g. ieņem litogrāfijas vadītāja posteni 
kā virsnieka vietnieks. Nodibinoties Latv. mākslas akadēmijai, K. 
iestājās tās 4. kursā kā audzēknis un 1926. g. beidz prof. J. R. 
Tillberga figurālās meistardarbnīcas pilnu kursu ar mākslinieka-glez- 
notāja grādu. Darbojās Rīgā kā vidusskolu skolotājs. Ar saviem 
darbiem piedalījies vietējās, kā arī ārzemju izstādēs. Agrākie 
spiestuves arodā pavadītie gadi ir allaž viņu pamudinājuši pieda¬ 
līties ik vienā sacensībā, vai tie ir bijuši naudas zīmju, pastmarku, 
jeb plakātu konkursi; bieži gūst pirmās godalgas. Darinājis mūsu 
grāmatām illūstrācijas, vāka zīmējumus un sieviešu korporācijām, 
kā: ,,Daugavietei“, „Gundegai“ un „Imēriētei <f vapeņus. Viņa darbi 
atrodas arī pils. māksi, un ka^a mūzejos. 

V. Krūmiņš Korp . „Dciugaviete“ vapenis, koka veid. H. Mercs 

JĀNIS LIEPIŅŠ 

Dzimis 1894. g. 25. okt. 
Koknesē. Ar mākslu sāk no¬ 
darboties Kostromā pie glez¬ 
notāja Šleina, pēc tam Mas¬ 
kavā apmeklē Sēverova, Leb- 
lana un Baklānova studiju. 
Būdams dienestā Carskoje 
Selo strādā mākslinieka 
Streblova darbnīcā. 1921. g. 
rudeni iestājas Latvijas 
mākslas akadēmijā, kuru 
beidz 1932. g. pavasari ar 
mākslinieka - grafiķa grādu. 
Diplomdarbsoforts „StrēI- 
nieki“. Piedalījies Latvju 
mākslinieku biedrības iz¬ 
stādēs un Kultūras fonda 1 
mākslas izstādē. 1935. g. pa¬ 
vasarī sarīkojis patstāvīgu darbu izstādi Daugavpilī un 1936. g. sā¬ 
kumā piedalījies I kopīgā Daugavpils latviešu mākslinieku izstādē. 
1935. g. decembrī izstādījis ofortus un litogrāfijas Antverpenē 
beļģu virsnieku biedrības rūpniecības un mākslas izstādē. L. beidza¬ 
mā laikā nodevies akvareļu glezniecībai. Armijas virsnieks Daugav¬ 
pils cietoksni. 

J. IAepiņs 


Rīga 









J. Liepiņš 


Daugavpils cietoksnis 





VERNERS LINDE 


Dzimis Rīgā 1896. g. 19. 
sept. Mākslas izglītību bau¬ 
dījis Rīgā 1913. g. piemāksi. 
B. Borcherta, no 1915.—1916- 
g. pie māksi. Makovska Pē- 
terpilī. Nodibinoties Latvijas 
mākslas akadēmijai, iestājas 
prof. Tillberga darbnīcā, ku« 
rā strādā no 1921.—1924. g.. 
Lindes pirmās karikatūras 
iespiestas sat. žurnālā lie¬ 
tuvēns" 1914. g. Pēckara 
gados strādā kā grafiķis un 
karikatūrists „Jaunākās Zi¬ 
ņās", „Svaros", „Pēdējā Brī¬ 
dī", „Segodņā". Sacensībās 
piespriestas vairākas godal¬ 
gas par plakātiem un citiem 
grafiskiem darbiem. Piedalījies N. M. vienības un Latv. māksi, 
biedrības izstādēs. Biedrības biedrs no 1935. g. Reprezentēts ar 
darbiem Valsts un Rīgas pilsētas mākslas muzejos. 

V. Linde 


Azaids 

K. Linde Ainava 

JĀNIS - AUG. LŪSIS 


Dzimis 1876. g. 27. apr. 

Jelgavā. Gleznot sācis pie 
Vīnes mākslin. Hartmaija 
Odesā, izpildīdams 3 gadus 
dekoratīvus izvedumus. Stu¬ 
diju nolūkā uzturējies Parī¬ 
zē, kur mācījies Žana Pola 
Lorana vadītā Žuljēna aka¬ 
dēmijas studijā. Vēlāk strā 
dājis Minchenē pie prof. Az- 
be. Pirmo reizi izstādījies 
1905. gadā Rīgas pils. jaunā 
mākslas muzeja atvēršanas 
dienā Baltijas mākslinieku 
izstādē. Pēc tam izceļojis uz 
Maskavu. Okupācijas laikā 
atgriezies Latvijā. 1921. g. 
iestājies Latvijas mākslas 
akadēmijā, kiifu beidza 1926. g. ar mākslinieka-gleznotāja grādu. 
Piedalījies Neatkarīgo mākslinieku vienības un Latvju mākslinieku 
biedrības gadskārtējās izstādēs. Izstādījis vairākas liela formāta 
gleznas Kauņā. Diploma darbs ,,Māte“ atrodas Zemgales muzejā, 
Jelgava. Darbojas kā gleznotājs un paidagogs. 

A. Lūsis Rudzu pļāvēji 

. Lūsis Latvija. Mets alegoriskai gleznai 






HERBERTS 

MANGOLDS 



Dzimis 1901. g. 16. maijā Slokā. Skolas gados zīmēšanas stun¬ 
das ņem pie krievu akadēmiķa V. N. Andrejeva. No 1919. g. 26. 
maija piedalījies kā brīvprātīgais Latvijas atbrīvošanas kafā. Ka^a 
dienestā kā artilērijas virsnieks atrodas vēl tagad. 1922. gadā iestā¬ 
jies Latvijas mākslas akadēmijā, ku^as grafisko darbnīcu, ar dažu 
gadu pārtraukumiem, beidzis 1933. g. decembrī ar mākslin. gra¬ 
fiķa grādu. Pēc akadēmijas beigšanas galvenā kārtā glezno austrum¬ 
nieku motīvus akvarelī. Piedalījies dažās izstādēs, konkursos, kā 
arī izpildījis daudz dažāda veida pasūtījumus akvarelī, tušā, tem¬ 
perā un eļļā. 

H. Mangolds Pie lielgabala 












H. Mangolds 


Jātnieki 

Dzimis 1889 . g, Olainē. Mācījies Rīgas pilsētas mākslas skolā, 
Pēterpils mākslas akadēmijā un Latvijas mākslas akadēmijā, kuju 
beidzis 1926. g. Pirmo reizi izstādījis gleznas 1916. g. Pēterpill. 
Latvijā ņēmis dalību daudzās mākslas izstādēs. Studiju nolūkos 
apmeklējis Vakareiropas mākslas centrus vairākas reizes. Darbojas 
kā gleznotājs un paidagogs. 

J. Mangulis 


Tribunāls 


56 









fL 


57 


J. Mangulis Studija 










ELIZABETE MEDNIS 


Dzimusi 1891. g. Rīgā. Beigusi Rīgas pilsētas mākslas skolu 
un mākslas izglītību papildinājusi Latvijas mākslas akadēmijā. Rīgas 
pilsētas mākslas muzejā atrodas zīmējums: Kartupeļu mizotāja 
un Valsts mākslas muzejā: Zīmējums. Darbojas kā ģimnāzijās 
skolotāja un zīmētāja. 

E. 'Mednis lllustracija ābecei 

VOLDEMĀRS MEDNIS 



Dzimis 1892. g. Vidzemē, Stāmerienes pag. Mācījies Rīgas 
pilsētas mākslas skolā, Kazaņas mākslas skolā un Latvijas mākslas 
akadēmijā (beidzis 1926. g.). Studiju nolūkā 1928. g. apceļojis Va- 
kareiropas lielākos mākslas centrus, 1930.—1931. g. uzturējies Z.-A. 
Savienotās valstīs. Parallēli tīrai glezniecībai un tās studijām prak¬ 
tiski darbojies Rīgā kā iekštelpu dekorators, ari Ņujorkā veicis 
dekoratīvos darbus baznīcās un sabiedriskās ēkās. Devis zīmējumus 
komerciālai mākslai. Reizēm darbojies arī mākslas publicistikā. Ar 
gleznām piedalījies vairākās izstādēs. Strādā kā gleznotājs, deko¬ 
rators, zīmētājs un zīmēšanas skolotājs ģimnāzijās. 

Vold. Mednis 


Portrets 

Volti. Mednis 


Vecais kučieris 

Dzimis 1902. gadā 9. augustā. 1931. gadā beidzis Latvijas 
mākslas akadēmijas prof. V. Purvlša vadīto dabasskatu meistar¬ 
darbnīcu, iegūdams mākslinieka-gleznotāja grādu ar diplomdarbu 
„Ziema“. 1933. gadā piedalījies pirmo reizi L. M. B. izstādē, no 
kūjas Valsts mākslas muzejs ieguva gleznu „Pēc lietus" un Rīgas 
pilsētas mākslas muzejs — gleznu „Sētsvkkis". Ņēmis dalību 
Tukuma mākslinieku gleznu izstādēs un 1934. gadā sarīkojis pat¬ 
stāvīgu gleznu izstādi Cēsīs. — 

K, Melbarzdis 


















K. Melbarzdis Gaujas leja 














Dzimis 1904. g. 2. februārī Rīgā. Pirmos ierosinājumus mākslā 
smelies pie J. Mademieka Maskavā (1916. g.). No 1921.—1927. g. 
strādājis pie doc. B. Dzeņa Rīgas pils. amatn. skolā un Latvijas 
mākslas akadēmijā — lietišķās mākslas darbnīcā. Parallēli, no 1921. 
līdz 1925. g. izmācījies koktēlnieka amatu un studijas nolūkos bijis 
ārzemēs. No 1925. g. vada savu koktēlniecības darbnīcu. Zīmēšanā 
papildinājies pie māksi. A. Michailovska un prof. J. R. Tillbcrga 
Piedalījies Latv. mākslas akad. audzēkņu un Latv. māksim, biedrī¬ 
bas izstādēs. Izgatavojis balvas armijai, sporta un c. organizācijām. 
Ņēmis dalību sacensībās ar zīmējumiem un lietišķās mākslas dar¬ 
biem. Iekārtojis vairāku organizāciju un sabiedrisku darbinieku 
dzīvokļus. Veidojis kokā vairākus studenšu (Daugaviete, Gun¬ 
dega, Imeria) un studentu (Frat. Academica, Frat. Livonica, Ter- 
.vetia) korporāciju vapeņus. 

H. Mercs 


Kaķis 


68 




















Dzimis 1899. g. 29. marta Rīga. Gleznošanu mācījies Latvijas 
mākslas akadēmijā no 1921.—1926. g. Sākumā piedalās Neatkarīgo 
māksi, biedrības izstādēs, bet no 1927. g. Latvju māksi, biedrības. 
1930. g. studiju nolūkos apmeklē Berlīni un Parīzi. Glezno galvenā 
kārtā portrejas un figurālas kompozicijas. Vairāki darbi atrodas 
Valsts un Rīgas pilsētas mākslas muzejos. 

A. Michailovskis 


V. Drckslcra kdzcs portrets 













ANDREJS PORMALIS 



Dzimis 1898. g. 16. oktobrī Jēkabpilī. No 1915. g. janv. līdz 
1917. g. mācījies barona Stiglica mākslas skolā Pēterpilī. 1919. g. 
piedalījies cīņās pret bermontiešiem un lieliniekiem. 1922. g. iestā¬ 
jies Latvijas mākslas akadēmijā, kuju beidzis 1928. g. ar māksli- 
nieka-keramiķa grādu. Pēc akadēmijas beigšanas pieņem zīmēšanas 
skolotāja vietu Rēzeknes skolotāju institūtā. 1929. g. pāriet par 
skolotāju uz savu dzimto pilsētu — Jēkabpili. Piedalījies ar kera¬ 
mikas darbiem: N. M. vienības rudens izstāde 1927. g.; Latvijas 
10 gadu jubilejas izstādē 1928. g.; Akadēmisko māksi, grupas iz¬ 
stāde, Liepājā 1929. g.; Latvju māksi, biedr. izstāde 1932. g. un 
Latvju mākslin, biedr. izstāde 1935. g. 

. Pormalis Keramika 

Keramika 











NIKOLAJS RIŠKE 



Dzimis 1904. g. 22. augustā Dubultos. Skolas gados neilgu laiku 
Pasaules kaja periodā apmeklējis Blūma zīmēšanas skolu. Latvijas 
atbrīvošanas kājā piedalījies kā brīvprātīgais. Nodibinoties Latvijas 
mākslas akadēmijai — iestājies tajā, kūjas grafisko darbnīcu bei¬ 
dzis 1932. gada decembrī, iegūdams mākslinieka-grafiķa grādu. Pec 
akadēmijas beigšanas piedalījies dažos konkursos, kā arī izpildījis 
grafiska rakstura privātus pasūtījumus. Pašreiz strādā Valsts sta¬ 
tistiskā pārvalde — kā zīmētājs. 

N. Riskē 


Koks 

N. Riskē 


Sirmgalvis 

ZAUR-BEKS 

■SOSIJEVS 



| dzimis 190.1. g. Kaukāzā. 1922. g. iestājies Latvijas mākslas 
akadēmijā un beidzis prof. V. Purvīša dabasskatu meistardarbnīcu 
1931. g., iegūdams mākslinieka-gleznotāja grādu ar diplomdarbu 
,,Čigānu nometne". Izstādīt savus darbus sācis 1928. g. Piedalījies 
gadskārtējās Latv. māksi. b. izstādēs un abās Kultūras fonda izstā¬ 
dēs. Sarīkojis patstāvīgu izstādi Madonā 1929. g. Pilsētas mākslas 
muzejā atrodas glezna «Tuvojas lietus", kuj-a iegūta 1935. g. no 
Romas stipendijas fonda izstādes. 

Z.-B. Sosijevs Klusa daba 

Z.-B, Sosijevs Tuvojas lietus (Rīgas pilsētas mākslās muzeja) 









Dzimis 1S98. g. Vidzemē, Jaun-Laicenes pag. Speciālo mākslas 
izglītību iesācis Pliskavas mākslas skolā. 1921. g. iestājies Lat¬ 
vijas mākslas akadēmijā un 1926. g. beidzis prof. J. R. Tillberga 
vadīto figurālās glezniecības meistardarbnīcu. Diplomdarbs „Pod- 
niecības darbnīca" atrodas bij. Saeimas reprezentācijas telpās. Dar¬ 
bus izstādījis, sākot ar 1923. g.: Neatkarīgo mākslinieku vienības, 
Latvju mākslinieku biedrības un c. vietējās izstādēs. Piedalījies 
Latvju mākslas izstādē Stokholmā. Valsts mākslas muzejā atrodas 
sekojošas gleznas: 1) Interieur, 2) Rozes un 3) Puķes; Pilsētas 
mākslas muzejā — Rēzeknes nomale. Darbojas kā gteznotājs un 
ģimnāzijas skolotājs. 

P. Šprenks 


















P. Sprenks Maksi. P. Pētersona portrets 

Dzimis 1897. g. 29. jūlijā Rīgā. Par mākslu interesējas jau ele- 
mentārskolā un vēlāk amatniecības skolā. Pamudinājumu dod Lat¬ 
viešu mākslas veicināšanas biedrības izstādes. Šajā laikā sākas 
Vīksnes pirmie mēģinājumi ar eļļas krāsām, akvareli un zīmuli. 
1915. g. V. aizbrauc uz Haļ*kovu, kur turpina vingrinājumus glez¬ 
nošanā un zīmēšanā. 1916. g. iesaukts kaja dienestā, iestājies Lat¬ 
viešu strēlniekos; komandēts uz Gatčinu. Tur iepazīstas ar Pēter- 
pils mākslas muzejiem, izstādēm un citām darbu krātuvēm. 1919. g. 
kā virsnieks brīvprātīgi cīnās par Latvijas neatkarību. 1921. g. 
iestājas Latvijas mākslas akadēmijā, beidz prof. R. Zarriņa grafisko 
meistardai bnīcu 1932. g. ar mākslinieka-grafiķa grādu. Diplomdarbs 
— oforts „Lauku sēta“. No 1922. g. darbus izstāda Neatkarīgo 
mākslinieku vienības, bet no 1933. g. Latvju mākslinieku biedrības 
izstādēs. Darbojas kā Latvijas armijas virsnieks un grafiķis. 

F. Vlksne 


Laima 

F. Viksne Diplomdarbs „Lauku sēta* 






INDRIĶIS ZEBERIŅŠ 

Dzimis 1882. g. 30 . augustā 
Kuldīgas pag. Zīmēt sācis jau 
pirms skolas gadiem. Galvenais ie¬ 
rosinātājs bijis brālis. Pēc iesvētī¬ 
šanas Zeberiņš vairākus gadus strā¬ 
dā fotogrāfijā. Brīvos brīžus velta 
zīmēšanai. Ar vēstuli lūdz prof. 
R. Zarriņa padomu zīmēšanā. Zar- 
riņš ir ļoti atsaucīgs, dod aizrā¬ 
dījumus un mudina strādāt, atsūta 
pat savus darbus paraugam. Ap 
1905 . g. Zeberiņš pārnāk uz Rīgu. 
Viņa spalvas zīmējumus iespiež žurn 
,, Vērotājs". Z. mācās Rozentāla 
darbnīcā gadus divus. Līdzdarbo¬ 
jās gandrīz visos tā laika illūstrē- 
tos izdevums. 1914. g. iestājas 
v • t 1 . Pēterpils ķeizariskā mākslas veic. 

biednbas skola, bet 1015. g. tiek iesaukts ka r a dienestā. Kad no- 
d.o.na Latvijas mākslas akadēmiju, Zeberiņš iestājas prof. J R. 
T.l berga figurālā meistardarbnīcā, ku r u beidz 1025. g„ iegūdams 
makslinieka-gleznotāja grādu par gleznu ,.Svētdienas rits“. Pieda- 
l.j.e, daudzas ‘zstādes ar gleznām, zīmējumiem, kokgriezumiem. 
nemL g 2 ? patstāvīgas izstādes gan Rīgā, gan provincē. Sa¬ 

ņem,, Kultūras fonda godalgu par kokgriezumiem. Valsts mākslas 
muzeja a rodas vairak, Zeberiņa darbi. Plaši pazīstams kā glezno- 
tajs, karikatūrists, īllūstrātors. 

Saule 


89 










/. Zeberiņs Siguldā 

